קריס מרשל

קריסטופר "קריס" מרשל (באנגלית: Kristopher "Kris" Marshall; נולד ב-1 באפריל 1973) הוא שחקן אנגלי. הוא ידוע בעיקר מהופעתו בתפקיד ניק הרפר בסדרה הקומית "המשפחה שלי", בתפקיד קולי פריסל בסרט "אהבה זה כל הסיפור" מ-2003, אדם בפרסומות של "BT Retail", ובתפקיד דייב בעונה הראשונה של הסדרה "Citizen Khan".באפריל 2013 החל להופיע בתפקיד הראשי, מפקח בילוש המפרי גודמן, בסדרה "Death In Paradise".

ביוגרפיה
מרשל נולד בעיר באת' שבמחוז סאמרסט. הוא עבר עם משפחתו לגור בהונג קונג ולאחר מכן לקנדה. כשחזר לבריטניה למד בבית הספר העצמאי "Wells Cathedral School" בעיר הקתדרלה ולס  שבמחוז סומרסט. אחרי שנכשל בבחינות בגרות (A-levels) נרשם לבית הספר למשחק "רדרופס"  בעיר מיידנהד שבמחוז ברקשייר לסיום לימודי התיכון.

תחילת הקריירה של מרשל בטלוויזיה הייתה בסדרה המשטרתית "The Bill", אבל פריצת הדרך הגדולה שלו הייתה כשהופיע בתפקיד ניק הרפר בסיטקום "המשפחה שלי" של ה-BBC. ב-2003 שיחק מרשל בתפקיד קולין פריסל בסרט "אהבה זה כל הסיפור", הוא גילם דמות של צעיר אנגלי ממורמר שנוסע למילווקי בארצות הברית כדי למצוא אהבה. ב-2004 הופיע מרשל בתפקיד סמל בילוש לוק סטון בסדרת הדרמה המשטרתית "Murder City". בין השנים 2005 ו-2011 הופיע בפרסומות בטלוויזיה ובדפוס עבור חברת BT Retail, בדמות בשם אדם, ולצדו שיחקה אסתר הול בדמות ג'יין שהפכה לבסוף לאשתו. ב-2012 גילם את דייב בסדרה הקומית "Citizen Khan" של ה-BBC.

אחרי שעזב את הסדרה "המשפחה שלי" ב-2003, חזר מרשל פעמים להופיע בסדרה. בפעם הראשונה בפרק אחד בעונה החמישית, ובפעם השנייה בתוכנית ספיישל של הקומיק ריליף ב-2005. בראיון טען שהמשחק בדמותו של ניק היה מביך עבורו מכיוון שהוא היה מבוגר בהרבה מהדמות שגילם. בסוף 2006 השתתף בסרט "Heist" ששודר באפריל 2008 בערוץ BBC Four. בקיץ 2008 הופיע מרשל המחזה "שמנה" מאת ניל לביוט בטרפלגר סטודיוס. ב-2011 היה לו תפקיד קבוע בדמות איתן בסדרה "Traffic Light".

באפריל 2013 הוכרז כי מרשל יצטרף לסדרת הדרמה של ה-BBC בשם "Death In Paradise" בתפקיד הבלש הראשי של האי, מפקח בילוש המפרי גודמן. דמותו היא של אנגלי בלתי צפוי, בעל חוש הומור ואינטליגנטי. הדמות הוצגה לראשונה ב-14 בינואר 2014 בפרק הראשון בעונה השלישית. החקירה הראשונה שלו הייתה הרצח של קודמו לתפקיד, מפקח בילוש ריצ'רד פול (בגילומו של בן מילר).

ב-2015 כיכב מרשל בתפקיד טום סאנגר לצדה של אנליז הזמה  בקומדיה הרומנטית "Sparks & Embers".

חיים אישיים
מרשל חי בלונג ברטון (קרוב לעיר ולס שבסומרסט) עם אשתו ובנו.

ב-2008 נפגע מרשל בתאונת דרכים בבריסטול ונפצע בראשו. התאונה קרתה ב-28 באפריל 2008 אחרי בילוי לילי עם חברים. הוא נלקח לבית החולים בבריסטול וסריקה גילתה את הפגיעה בראשו. הוא החלים לגמרי ושלושה שבועות אחר כך הופיע כמתוכנן במחזה "Fat Pig".

פילמוגרפיה
 שנה שם שם באנגלית תפקיד הערות 1993 Closing Numbers פרדריקס 1998 משפט ועונש Trial & Retribution II השוטר הנשו 1999 ספירת זרע The Most Fertile Man in Ireland איימון Five Seconds to Spare מרטין The Bill יו קיין סדרת טלוויזיה (פרק אחד) 2000 Dead Babies 2000–2005 המשפחה שלי My Family ניק הרפר 49 פרקים 2001 Je t'aime John Wayne בלמונדו 2002 אייריס וג'ון Iris ד"ר גאדג'ון Mexicano ג'ייק מורטון דוקטור ז'יוואגו Doctor Zhivago פאשה אנטיפוב ארבע הנוצות The Four Feathers קסטלטון משמרת המוות Deathwatch טור' בארי סטרינסקי 2003 אהבה זה כל הסיפור Love Actually קולין פריסל 2004 הסוחר מוונציה The Merchant of Venice גרטיאנו My Life In Film ארט 2004–2006 Murder City סמל בילוש לוק סטון סדרת טלוויזיה (10 פרקים) 2005 Funland דאדלי סאטון סדרת טלוויזיה (11 פרקים) 2006 לשחרר את ג'ימי Free Jimmy אריק דיבוב - גרסה אנגלית 2007 למות בלוויה Death at a Funeral טרוי Catwalk Dogs מייקל פורביס נמכר! Sold מאט 2008 Heist דיק פאדלקוט קלת דעת Easy Virtue פורבר Spending My Inheritance הארי תסכית רדיו 2010 Human Target דאג סדרת טלוויזיה (פרק אחד)  טום לאסיטר 2011רמזור Traffic Light איתן Oka! Amerikee לארימעט אנשים טובים A Few Best Men טום 2011–2013 The Diary of Samuel Pepys סמיואל פיפס תסכית רדיו 2012  קריינות Citizen Khan דייב סדרת טלוויזיה (6 פרקים) 2013  קריינות דרק Derek בתפקיד עצמו הופעת קמע Lightfields פול 2014–2017מוות בגן עדן Death in Paradise סמל בילוש המפרי גודמן 2015 Sparks & Embers טום סאנגר 2017 A Few Less Men טום 2019 דברים טובים יותרBetter Things טיבור עונה 3; שני פרקים סנדיטון Sanditon טום פארקר 8 פרקים 2020 We Hunt Together קיאן פיצג'רלד סדרה של Alibi 2021 Father Christmas Is Back פיטר הופ סרט של נטפליקס

תפקידים בתיאטרון
 שנה שם שם באנגלית תפקיד 2006 The Hypochondriac קלינט 2006 The Revenger's Tragedy וינדיצ'י 2007 Treats דייב 2008 שמנה Fat Pig קארטר

 פרסים 
 2002 - פרס הקומדיה הבריטית - השחקן החדש הטוב ביותר

קישורים חיצוניים

 קריס מרשל באתר ה-BBC

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1973